
Τρίτη, 20 Οκτωβρίου 2026

ΔΕΛΤΙΟ ΤΥΠΟΥ

Εντοπισμός 30 αλλοδαπών στους Καλούς Λιμένες - Συνέχεια ενημέρωσης αναφορικά με τον εντοπισμό και τη διάσωση 118 αλλοδαπών στην Ιεράπετρα - Συνέχεια ενημέρωσης αναφορικά με τον εντοπισμό 44 αλλοδαπών στην Ιεράπετρα - Συνέχεια ενημέρωσης αναφορικά με τον εντοπισμό και τη διάσωση 42 και 50 αλλοδαπών στα Χανιά - Διακομιδές ασθενών
Τις πρωινές ώρες σήμερα, ενημερώθηκε η Λιμενική Αρχή των Καλών Λιμένων για την ύπαρξη 30 αλλοδαπών (26 άνδρες, 3 γυναίκες και 1 ανήλικος) στην παραλία «ΑΛΥΚΗ» νοτιοδυτικά του οικισμού Μαριδάκι του δήμου Αρχανών – Αστερουσίων. Οι αλλοδαποί οδηγήθηκαν με λεωφορείο στο λιμάνι του Ηρακλείου, με τη συνοδεία στελεχών του Αστυνομικού Τμήματος Αστερουσίων. Προανάκριση διενεργείται από το Κεντρικό Λιμεναρχείο Ηρακλείου.
*****
Συνέχεια ενημέρωσης:
Αναφορικά με τον εντοπισμό και τη διάσωση 118 αλλοδαπών επιβαινόντων σε δύο λέμβους (70 και 48 άτομα αντίστοιχα), στη θαλάσσια περιοχή 45 ν.μ. νοτιοανατολικά της Ιεράπετρας, τις απογευματινές ώρες την 12.10.2026, συνελήφθησαν δύο αλλοδαποί, 16 και 18 χρόνων (υπήκοοι Ν. Σουδάν), για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/23 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκαν από τους υπόλοιπους αλλοδαπούς επιβαίνοντες των δύο λεμβών ως οι διακινητές που τους μετέφεραν από τις ακτές της Λιβύης στην Ελλάδα. Προανάκριση διενεργείται από το Λιμεναρχείο της Ιεράπετρας.

*****

Συνέχεια ενημέρωσης:
Αναφορικά με τον εντοπισμό 44 αλλοδαπών στη παραλία Στομίου Ιεράπετρας, τις πρώτες πρωινές ώρες την 14.10.2026, συνελήφθη ένας 16χρονος αλλοδαπός (υπήκοος Ν. Σουδάν) για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/23 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής που τους μετέφερε από τις ακτές της Λιβύης στην Ελλάδα. Προανάκριση διενεργείται από το Λιμεναρχείο της Ιεράπετρας.

*****
Συνέχεια ενημέρωσης:
Αναφορικά με τον εντοπισμό και τη διάσωση 42 αλλοδαπών επιβαινόντων σε λέμβο, στη θαλάσσια περιοχή 40 ν.μ. νότια της Γαύδου, τις μεσημβρινές ώρες χθες, συνελήφθη ένας 17χρονος αλλοδαπός (υπήκοος Ν. Σουδάν) για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/23 «Διευκόλυνση», του Ν. 5275/2026 «Προώθηση πολιτικών νόμιμης μετανάστευσης» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής που τους μετέφερε, έναντι χρηματικής αμοιβής, από το Τομπρούκ της Λιβύης στην Ελλάδα. Προανάκριση διενεργείται από το Κεντρικό Λιμεναρχείο Χανίων.

Συνέχεια ενημέρωσης:
Αναφορικά με τον εντοπισμό και τη διάσωση 50 αλλοδαπών στη παραλία Τρυπητή της Γαύδου, τις μεσημβρινές ώρες χθες, , συνελήφθη συνελήφθη ένας 18χρονος αλλοδαπός (υπήκοος Ν. Σουδάν) για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/23 «Διευκόλυνση», του Ν. 5275/2026 «Προώθηση πολιτικών νόμιμης μετανάστευσης» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής που τους μετέφερε, έναντι χρηματικής αμοιβής, από το Τομπρούκ της Λιβύης στην Ελλάδα. Προανάκριση διενεργείται από το Κεντρικό Λιμεναρχείο Χανίων.

*****

Με μέριμνα του Κέντρου Επιχειρήσεων του Λιμενικού Σώματος – Ελληνικής Ακτοφυλακής πραγματοποιήθηκαν οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
-78χρονου, από το λιμάνι της Σχοινούσας στο λιμάνι της Νάξου, με Περιπολικό σκάφος Λ.Σ.-ΕΛΑΚΤ. και
-24χρονου, από το λιμάνι των Λειψών στο λιμάνι του Πυθαγορείου Σάμου, με Περιπολικό σκάφος Λ.Σ.-ΕΛΑΚΤ.

